**ŠOLA**

**1) ŠOLA kot institucija**

**DEFINICIJA: šola je družbena institucija, v kateri poteka načrtno in sistematično izobraževanje ter načrtna in sistematična vzgoja } *edukacija.***

Ne gre samo za učenje pač pa tudi **za prenos vnaprej določenih** in izbranih vzorcev vedênja, znanj, delovnih spretnosti, vrednot in norm mlajšim generacijam, ki omogočajo **ohranitev**, **reproduciranje** in **razvoj temeljnih družbenih institucij**.

Vloge **učitelj/učenec** so nezamenljive in formalizirane.

**Učitelj** ''prenaša'' vednost, **učenec** pa to posredovano vednost sprejme in ponotranji.

**2) NAstanek in pomen množičnega šolanja**

Dejavniki, oziroma **modernizacijski procesi,** ki vplivajo na razvoj množ. šolanja:

* **industrializacija** (\* tema *modernizacija*)
* **urbanizacija** (\* tema *prostorske skupnosti*)
* **demokratizacija** (\* tema *družbena moč in oblast*)
* **oblikovanje nacionalnih držav** (\* tema *etnija, narod, nacija*)

**Pomen množičnega izobraževanja:**

**-** prenos kulture v družbi (jezik, znanja, veščina,…);

- prenos nekaterih funkcij iz družine;

- starostna segregacija;

- državljanska vzgoja;

- prispevek posameznika k napredku in moči države;

- sredstvo pri vcepljanju vrednot trdega dela, poštenosti in moralnosti;

- preventiva pred nezaželenimi družbenimi pojavi (kriminal, anarhija,…)

…

**Šolanje - obveznost in pravica, ki je za vse enaka (?)**

**človek in birokracija (?)**

**človek – cilj ali sredstvo (?)**

**formalno in dejansko (?)**

**3) FUNKCIJE ŠOLE:**

1. **družbena integracija** (Durkheim)
* posredovanje skupnih družbenih vrednot in norm;
1. **dejavnik socializacije**

**-** družina kot dejavnik socializacije v modernih družbah ne zadostuje (Parsons);

* šola je model družbenega sistema in predstavlja most med družino in družbo (Parsons);
* odnosi v šoli so formalizirani, kar velja tudi za družbo kot celoto;
* posredovanje posebnih spretnosti, nujnih za opravljanje prihodnjega poklica;
1. **razporeja posameznike v skladu s sposobnostmi (*meritokracija*):**
* moderne družbe temeljijo na pridobljenih statusih;
* merila uspešnosti so enaka za vse – **univerzalistična merila**;
* najbolj sposobni in nadarjeni zasedejo najbolj zahtevne in pomembne položaje;
* v šoli so pomembni dosežki, ne pa družinsko, etično, rasno,… poreklo posameznika;
* družina uveljavlja nepotizem, šole univerzalizem – tekmovanje pod enakimi pogoji za vse.

**4) ŠOLANJE IN DRUŽBENA NEENAKOST**

**-** kritika funkcionalističnih pogledov na **uspeh v šoli in končno izobrazbo** ter **doseženem statusu** posameznika v družbi**;**

- pričakovanje, da brezplačno šolanje lahko odločilno vpliva na družbeno mobilnost, se ni uresničilo;

- obstaja **močna korelacija** med **pripadnostjo različnim družbenim kategorijam** (npr. sloji, etnija, rasa, spol,…) ter **šolskim uspehom in dolžino šolanja.**

**BERNSTEIN (restriktivni, elaborirani kod), subkulturne razlike**

**govorni kodi** – načini izražanja in uporabe jezika, ki je lasten posameznim družbenim slojem in so neposredno povezani z uspešnostjo v šoli;

**restriktivni kod –** govorni kod značilen za nižje sloje (pripadnike delavskega razreda, reveže), ki se kaže v omejenem besednem zakladu, slovnični preprostosti, konkretnosti uporabe, …

**elaborirani kod –** govorni kod značilen za srednji in višji družbeni sloj. Značilen zanj je večji besedni zaklad, strožja slovnična pravila, omogoča izražanje abstraktnih idej**…**

**BOURDIEU kulturni kapital in subkulturne razlike**

* vladajoči družbeni sloji imajo moč, da svojo dominantno kulturo vsilijo drugim družbenim skupinam;
* otroci iz višjih družbenih slojev imajo v šoli prednost, ker so že bili socializirani v dominantno kulturo, na kateri potem gradi šolski sistem;
* pravimo, da imajo otroci iz višjih družbenih slojev **'kulturni kapital'** , saj bolje obvladajo jezik, načine izražanja in vrednotenja, kar jim omogoča doseganje boljšega šolskega uspeha in višje stopnje izobrazbe v primerjavi z otroci iz nižjih družbenih slojev, katerih družinska vzgoja in kultura temeljita na drugačnih prvinah;
* kulturni kapital in etična stratifikacija (\*tema *etnija, narod, nacija*)

**BOUDON družinsko poreklo, materialne okoliščine**

- poleg subkulturnih razlik in kulturnega kapitala na šolski uspeh in končno stopnjo izobrazbe vpliva še startna pozicija;

- materialne okoliščine, predvsem pa finančni viri, odločajo o uspehu in stopnji izobrazbe.

**5. ŠOLA IN IDEOLOGIJA**

**kulturna reprodukcija –** ker je šolski sistem sistematično in trajno povezan s kulturo vladajočih slojev, trdimo, da šolski sistem obnavlja oziroma ***reproducira*** družbeno neenakost**;**

družbena neenakost postane na ta način ***legitimna,*** saj se razlogi za neenakost pripisujejo šolskemu uspehu in doseženo stopnjo izobrazbe.

**šola kot *ideološki aparat države*** (Althusser)

* za celotno delovanje družbe je pomemben ustroj državnega aparata: **represivnega** in **ideološkega** a.d..
* vloga šole in drugih aparatov države v modernih družbah je ohranjanje in **reproduciranje** obstoječih družbenih odnosov, ki so **izkoriščevalsk**i in **hierarhični**;
* teh odnosov ni mogoče na legitimen način ohranjati s prisilo – oblikovati se mora **ideologija**, ki utemeljuje, da si nadrejeni in podrejeni svoj položaj zaslužijo;
* šola kot ideološki aparat države privzgaja sprejemljive in zaželene oblike družbenega obnašanja: podložnost, poslušnost, nezadovoljnost,…, skratka – **konformnost**;
* šola tako prenaša ideologijo vladajočega razreda in tako legetimira.

**uradni in skriti kurikulum** (Apple)

**kurikulum** – postopki in vsebine vzgoje in izobraževanja ;

**uradni kurikulum** – cilji šole, ki so jasno in neposredno opredeljeni;

**skriti kurikulum** – vrednote in norme, ki niso neposredno izraženo v uradnih šolskih pravilnikih, učnih programih in načrtih, a se kažejo v interakciji med učitelji in učenci.

(Primer: *uradni kurikuluum bo med cilji izobraževanja vseboval vsestranski osebnostni razvoj učenca, dejansko pa se bodo v učilnici ta prizadevanja skozi skriti kurikulum izničevala.*)

**6. PROTISLOVNOST DRUŽBENE VLOGE ŠOLE**

- ohranja obstoječe družbene odnose;

- seznanja in vzpodbuja z novostmi.

**7. DRUGI NAČINI IZOBRAŽEVANJA**

- alternative obstoječi šoli;

- različni pogledi na organizacijo javnega šolstva;

- občutljivost, ker nas vse zadeva in je za vsakogar obvezni del življenja.